I 2. omgang økte Magnus Lekven til 3–0 med et overraskende skudd som duppet ned bak Kenneth Udjus. Deretter tok Brann mer og mer over og styrte det meste på banen, og reduserte ved Jan Gunnar Solli. Eirik Bakke fikk deretter rødt kort for en tøff takling, og med det mistet Brann initiativet i kampen. Resten av kampen var jevnspilt, men hjemmelaget var hakket bedre. Péter Kovács og Fredrik Semb Berge kontret inn to mål i sluttminuttene, og Odd vant til slutt 5–1. Det siste målet var for øvrig Sembs første for Odd Grenland.